      ครั้งแรกที่ไปเอเชียทีค ประทับใจร้านอาหารเพราะมีเยอะมากๆ เลือกไม่ถูกเลย ในที่สุดก็เดินเข้าร้านนี้ไปเพราะเห็นคนเยอะ แล้วก็คิดว่า ไปกินร้านไหนมันก็แพงทั้งนั้นแหละที่นี่
     บรรยากาศภายในร้านญี่ปุ่นจ๋ามาก มีทั้งโต๊ะนั่งแบบญี่ปุ่น กับโต๊ะธรรมดา และนั่งเคาน์เตอร์ ร้านค่อนข้างกว้าง โต๊ะเยอะ ใช้สอยพื้นที่ค่อนข้างดี พนักงานแต่งตัวเหมือนอยู่ที่ญี่ปุ่นจริงๆ 
      อาหาร วันนี้สั่ง โอโคโนมิยากิไก่ล้วน ไข่ม้วน แล้วก็ยาดิโซบะไป โดยรวมแล้วถือว่ารสชาติดี แต่เราว่าเค้าหนักเค็มไปหน่อย อย่างตัวไข่ม้วน เค็มมากๆ อาหารอย่างอื่นก็เค็ม ผิดวิสัยคนญี่ปุ่นที่กินอะไรจืดๆ แม้ว่าจะหนักไปทางเค็ม แต่อาหารเค้าก็รสชาติเข้มข้น หน้าตาสวยงาม และเราก็ประทับใจนะคะ 
     ราคารวมของมื้อนี้ เกือบ800 บาท บวกแวทและเซอวิสชาร์ทไปแล้ว ก็ถือว่าแพงในระดับที่เหมาะสมกับสถานที่
      ข้อเสียของร้านนี้คื่พนักงานจะตะโกนบอกลาลูกค้าเป็นภาษาญี่ปุ่น เสียงดังมากๆ และถี่มากๆ เอาจริงๆคนที่นั่งในร้านอาจจะรำคาญ หวือดราเป็นครเดียวไม่รู้ คือคุยๆกับเพื่อนอยู่ก็ฟังไม่รู้เรื่องเพราะเสียงตะโกนทับ :,(  เอาเป็นเบาๆแต่สุภาพดีกว่ามั้ยคะ